Møteprotokoll

Bekkelaget og Ormøy menighetsråd

|  |  |
| --- | --- |
| Møtedato | 13.03.2025 |
| Møtested | Villa Kirkebakken |
| Arkivsak | 23/02621 |
| Til stede | Betzy Marie Ellingsen Tunold, Magne Torbjørnsen, Trond Skard Dokka, Anne Grete Taugbøl, Tonje Fossan-Waage, Kristen Bjorå, Inger Christine Krath Hansen, Gry Cecilie Eriksen Haga |
| Møtende varamedlemmer | Michael Thomas Falch |
| Forfall | Kjell Erik Granly, Eva Margrethe Hylin, Elisabeth Werp |
| Andre |  |
| Protokollfører | Hanne Holmberg Chavez |

# SAKSLISTE

|  |  |  |
| --- | --- | --- |
| **Saksnummer** | **Sak** | **Ansvarlig for saksframstilling** |
| **10/25** | Årsmelding 2024 | Magne Torbjørnsen |
| **11/25** | Innspill til menighetsmøte 11. mai | Betzy Ellingsen Tunold |
| **12/25** | Etiske retningslinjer | Betzy Ellingsen Tunold |
| **13/25** | Unntatt offentligheten jf §23 | Hanne Holmberg Chavez |
| **14/25** | Status på tiltakspunktene vi har forpliktet oss på ift Grønn kirke og forslag til årsplan for 2025 | Anne Grete Taugbøl |
| **15/25** | Helhetlig kommunikasjon | Hanne Holmberg Chavez |
| **16/25** | Unntatt offentligheten jf §14 | Hanne Holmberg Chavez |
| **17/25** | Eventuelt |  |

# GODKJENNING AV INNKALLING OG SAKSLISTE

1. Godkjent. Det er meldt inn en orientering fra Magne Torbjørnsen om messehagel og menighetsfesten. Dessuten ønsker Trond Skard Dokka å oppdatere menighetsrådet om Fellesrådets arbeid og Anne Grete Taugbøl om menighetens verv i Ekeberg frivillighetssentral.
2. Kjell Erik Granly har meldt forfall. Dette betyr at Michael Falch har stemmerett på dette møtet.

# SAKER TIL BEHANDLING

## SAK; Årsmelding 2024

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 13.03.2025 | 10/25 |

|  |
| --- |
| **Forslag til vedtak** |
| MR delegerer arbeidet med å ferdigstille og godkjenne årsmeldingen til AU. MR har følgende innspill til årsmeldingen for 2024 |

|  |
| --- |
| **Møtebehandling** |
| Årsmeldingen for 2024 er ikke ferdig. Teksten må omskrives og noe tekst må flyttes. Årsmeldingen følger strukturen og rapporterer mot målene i menighetens strategiplan.  Årsmeldingen legges ut på nettsidene og på gudstjenestestedene våre senest 27. april.  Kommentarer og innspill til årsmeldingen:   * Det er fint å se at det er så mye aktivitet i menigheten. Årsmeldingen gir MR – og andre - et godt overblikk over det som skjer. * Teksten under kirkekomiteen må redigeres. Det som står om temakvelder, bør flyttes og samles. * Teksten om Simensbråten søndagsskole bør flyttes til Kirkelig Undervisning og læring * Årsmeldingen må omtales i Kontakten. Det bør ses på om en kortversjon kan legges ved Kontakten. I Kontakten bør det stå at de som ønsker en papirversjon, kan henvende seg til menighetskontoret. Årsmeldingen blir også lagt ut ved alle gudstjenestestedene våre. * Menighetsrådets medlemmer bør nevnes med navn. Det bør stå hvor mange møter som har vært gjennomført og hvem som er gått ut. * Det hadde vært bra om det som er nytt og om det som har hatt suksess kunne ha blitt gitt mer rom. |

|  |
| --- |
| **Vedtak** |
| MR delegerer arbeidet med å ferdigstille og godkjenne årsmeldingen til AU. AU tar hensyn til innspillene som framkom i MR møtet. |

## SAK; Innspill til menighetsmøte 11. mai

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 13.03.2025 | 11/25 |

|  |
| --- |
| **Forslag til vedtak** |
| MR har følgende innspill til menighetsmøtet |

|  |
| --- |
| **Møtebehandling** |
| Hovedsaken på menighetsmøtet er gjennomgangen av årsmeldingen. Menighetsmøtet avholdes i tilknytning til en gudstjeneste. Det har vært relativt få til stede og det er ønskelig at flere deltar, særlig fra MR. |

|  |
| --- |
| **Vedtak** |
| Menighetsmøtet starter kl 12.30 den 11. mai i Bekkelaget kirke. Trond Skard Dokka spør Øystein Hov om å være ordstyrer. Betzy Ellingsen Tunold leder menighetsmøtet og legger fram årsmeldingen. Hanne Holmberg Chavez lager utkast til protokoll og spør to personer om å undertegne den |

## SAK; Etiske retningslinjer

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 13.03.2025 | 12/25 |

|  |
| --- |
| **Forslag til vedtak** |
| MR godkjenner retningslinjer for menighetsrådet i Bekkelaget og Ormøy sokn. |

|  |
| --- |
| **Møtebehandling** |
| Menighetsrådet drøftet 11.12.24 Kirkerådet (KR): "Etiske retningslinjer for den norske kirke" og Kirkelig fellesråd i Oslo (KfiO): "Etiske retningslinjer for Kirkelig fellesråd i Oslo".  Betzy Marie Ellingsen Tunold og Trond Skard Dokka har tatt utgangspunkt i KfiOs etiske retningslinjer og har føyd til punkt 2, 11, 12, 15 og 18 fra KRs versjon for å ta hensyn til kommentarer som kom frem på MR- møtet 11.12.24.  MR ønsker å gjøre seg kjent med varslingsrutinene og reglene for habilitet. |

|  |
| --- |
| **Vedtak** |
| MR godkjenner etiske retningslinjer for menighetsrådet i Bekkelaget og Ormøy sokn. Disse skal gis en pen grafisk utforming og gjøres lett tilgjengelige digitalt og i papirversjon. Varslingsrutinene og reglene for habilitet gjennomgås på et senere MR- møte. |

## SAK; Unntatt offentligheten jf § 23

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 13.03.2025 | 13/25 |

## SAK; Status på tiltakspunktene vi har forpliktet oss på ift Grønn kirke og forslag til årsplan for 2025

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 13.03.2025 | 14/25 |

|  |
| --- |
| **Forslag til vedtak** |
| MR takker for orienteringen og har følgende innspill til plan for 2025 |

|  |
| --- |
| **Møtebehandling** |
| Anne Grete Taugbøl gjennomgikk status på de ulike tiltakspunktene og forslag til tiltak i 2025. MR kommenterte følgende:   * Menigheten bør undersøke muligheten for å kjøpe mer brukt. Et godt eksempel kan være å kjøpe brukte møbler gjennom Møbelmeglere. * Under punktet om engangsprodukter bør det presiseres at engangskopper og tallerkener må brukes opp og nye ikke bør kjøpes inn. * Gjelder planen også alle underenhetene? Vi starter med å undersøke barnehagen og seniorsenteret i 2025. Vi kan trekke inn eiendomsforvaltningen i 2026. * Menighetsrådet bør få en oppdatert status høsten 2025. |

|  |
| --- |
| **Vedtak** |
| MR takker for orienteringen og daglig leder justerer planen i henhold til kommentarene MR kom med. Saken settes på dagsordenen for MR i løpet av høsten 2025. |

## SAK; Helhetlig kommunikasjon

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 13.03.2025 | 15/25 |

|  |
| --- |
| **Forslag til vedtak** |
| MR nedsetter en arbeidsgruppe som kan arbeide med menighetens helhetlige kommunikasjon. MR har følgende innspill til mandatet |

|  |
| --- |
| **Møtebehandling** |
| AU har spurt Robert August Pedersen, Rune Yndestad Møller, Jan Brekke, Anne Borgersen Skaug, Maj Volden og Michael Falch om de kunne tenke seg å sitte i en arbeidsgruppe for å utrede menighetens kommunikasjonsarbeid.  Menigheten hadde en anbudskonkurranse i 2020 med sikte på å innhente ekstern bistand for å gå gjennom kommunikasjonsarbeidet. En tilbyder ble valgt, men prosessen strandet under koronapandemien.    Kommentarer og innspill som framkom på møtet var følgende:   * Oppgavene i anbudsteksten er svært bredt definert. Muligens skal vi ikke gå så bredt ut. Leveransene var uklart formulert. * Er målet å innhente ekstern bistand? Vi starter med en intern arbeidsgruppe. * Mulig bør det kalles inn til en inspirasjonssamling med sentrale aktører for å bli kjent med fellesressurser. Menigheten bør bruke eksisterende maler og ressurser så mye som mulig. Hvilke behov har menigheten som ikke kan dekkes av fellesressursene? * Det hadde vært interessant å gjennomføre en markedsundersøkelse for å finne ut av hvor mange og hvem som leser Kontakten. Kontakten bør ikke havne i bunken avis, da blir den kastet. * MR kan ikke utforme mandatet til arbeidsgruppen på dette møte. AU utformer mandatet og kommer tilbake til MR med det. Staben og arbeidsgruppen bør delta i utformingen av mandatet. Kan strategiplanens målsetning være mandatet for gruppen? Bør mandatet konsentrere seg om mål 2 og 3? * Hanne Holmberg Chavez er stabens representant i arbeidsgruppen. |

|  |
| --- |
| **Vedtak** |
| AU utarbeider et utkast til mandat for en arbeidsgruppe som skal arbeide med menighetens helhetlige kommunikasjon, og presenterer denne for MR på møtet 7. mai. Daglig leder informerer arbeidsgruppen om status etter dagens MR møte. |

## SAK; Unntatt off jf §14

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 13.03.2025 | 16/25 |

## SAK; Eventuelt

|  |  |  |
| --- | --- | --- |
| Behandlet av | Møtedato | Saksnummer |
| Bekkelaget og Ormøy menighetsråd | 13.03.2025 | 17/25 |

|  |
| --- |
| **Forslag til vedtak** |
|  |

|  |
| --- |
| **Møtebehandling** |
| * Gruppen som arbeider med innkjøp av nye messehagler i Bekkelaget kirke er godt i gang. En kunstner har besøkt Bekkelaget kirke og det lover bra. Hun presenterer et tilbud for gruppen før sommeren. Innkjøp skal følge gjeldene regler for anbud. Endelig innkjøp skal godkjennes av biskopen. * Første komitemøte for gruppen som organiserer menighetsfest, er gjennomført. Menighetsfesten gjennomføres 29. april og starter kl 18.00. Vi trenger folk til å gjøre i stand, være til stede og rydde opp. Det er ikke funnet en kåsør ennå. Vi vil ha påmelding til arrangementet og invitasjonen bør deles på f.eks Vel- sidene. * Kveldstreff midt i livet begynner å bli en etablert gruppe. Møtepunktet virker veldig lovende, og man merker at folk er engasjert. * Det var en fin innsettelse av ny biskop, Sunniva Gylver, og hun holdt en strålende preken. Det var mange som ikke fikk plass under innsettelsen. Etterpå var det mottakelse i Rådhuset. Sunniva var glad for å bli invitert på menighetsfesten, men kan dessverre ikke komme. * Kirkeverge Kjetil Haga slutter og går over i en stilling som direktør på Modum bad. Han har vært en god leder. Fellesrådet har hatt et møte om kvalifikasjoner og prosedyre for rekruttering av ny kirkeverge. Det vil være et utvalg som arbeider med ansettelsen. * Anne Grete Taugbøl sitter i styret av Ekeberg Frivillighetssentral og er på valg. MR syns det hadde vært flott om Anne Grete kunne fortsette i vervet. Det er årsmøte 23. april. |

|  |
| --- |
| **Vedtak** |
| På MRs saksliste innføres det en fast muntlig orientering fra sogneprest og daglig leder. MR tar øvrige orienteringene til etterretning. |